Karcag Városi Önkormányzat Képviselő-testületének 8/2016. (IV.29.) önkormányzati rendelete

a Karcag város jó tanulója, jó sportolója díj alapításáról

*a Karcag Városi Önkormányzat Képviselő-testületének 16/2019. (VI.28.) önkormányzati rendeletével módosított szöveg*

Karcag Városi Önkormányzat Képviselő-testülete az Alaptörvény 32. cikk (1) bekezdés a) pontjában meghatározott jogalkotói hatáskörében, az Alaptörvény 32. cikk. (2) bekezdésében és a Magyarország helyi önkormányzatairól szóló 2011. évi CLXXXIX. törvény 42.§ (3) pontjában meghatározott feladatkörében eljárva az alábbi rendeletet alkotja

Karcag város jó tanulója, jó sportolója díj alapítása

**1. §** (1) Azon karcagi lakóhellyel rendelkező fiatalok részére, akik általános ill. középfokú iskolában kiemelkedő tanulmányi és sportolói eredményt értek el, Karcag Városi Önkormányzat megalapítja a Karcag város jó tanulója, jó sportolója díjat.

(2) A díj évente egy alkalommal adományozható a tanév befejezésekor két, rendkívüli esetben három általános iskolai tanulónak és egy vagy *két* középiskolai tanulónak.

(3) A díj azon tanulóknak adható, akik tanulmányi munkájukban *(különösen indokolt esetben 4,0 vagy felett)*4,5 vagy 4,5 felett teljesítenek és a sportban korosztályukhoz képest kimagasló eredményt értek el.

(4) Egy tanuló tanulmányai során – iskolafokozatonként – csak egyszer kaphatja meg ezt a díjat.

Karcag város jó tanulója, jó sportolója díjról

**2. §** (1) A díj egy adományozást igazoló emléklapból és nettó 30.000.- Ft értékű vásárlási utalványból áll.

(2) Az adományozást igazoló emléklapot a Karcag Városi Önkormányzat polgármestere és jegyzője írja alá.

Ajánlás, javaslattétel

**3. §** (1) A díj adományozására a Karcag Városi Önkormányzat jogosult.

(2) A díj adományozására javaslatot tehetnek általános iskolák, középiskolák nevelőtestületei, diákönkormányzatai, szülői munkaközösségei, szakosztályok vezetőségei.

(3)[[1]](#footnote-1) A (2) bekezdés szerinti javaslatokat írásban vagy az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvényben meghatározott elektronikus úton lehet benyújtani az Oktatási, Kulturális és Sport Bizottsághoz minden év április 30-ig.

(4) A díj odaítéléséről a Városi Önkormányzat Képviselő-testülete dönt minden év június 10-ig.

(5) A díj átadása mindenkor a tanuló intézményében a tanévzáró ünnepség keretében történik.

**4. §** (1) A díj visszavonható attól, aki arra érdemtelenné vált.

(2) A visszavonásra mindazok javaslatot tehetnek, akiknek az adományozásra kezdeményezési joguk van.

(3) A pénzjutalom nem vonható vissza.

Záró rendelkezés

**5. §** E rendelet a kihirdetését követő napon lép hatályba, amellyel egyidejűleg hatályát veszti a Karcag város jó tanulója, jó sportolója díj alapításáról szóló 10/1993. (III.17.) önkormányzati rendelet.

K a r c a g, 2016. április 14.

K. m. f.

|  |  |
| --- | --- |
|  |  |
| **Dobos László s. k.** | **Rózsa Sándor s. k.** |
| polgármester | jegyző |

Egységes szerkezetbe foglalás hiteléül:

K a r c a g, 2019. július 02.

 **(: Rózsa Sándor:)**

 jegyző

1. Módosította a 16/2019. (VI. 28.) Karcag Városi Önkormányzat Képviselő-testületének önkormányzati rendelete 7. §-a. [↑](#footnote-ref-1)